jkorsvik/nowiki_second_scrape_merged huggingface dataset:
.eh

.eh er et nasjonalt toppnivådomene (ccTLD) for Internett som er reservert for Vest-Sahara. Siden dette området er under marokkansk administrasjon, er det ennå ikke i bruk. IANA har ikke fastsatt noen sponsororganisasjon for dette domenet.
Bokstavene «EH» ble valgt som en forkortelse for Saguia el-Hamra, en av to provinser i det som tidligere het Spansk Sahara.


== Referanser ==


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .eh whois informasjon
Boris Trajkovski

Boris (Kiril) Trajkovski (makedonsk Борис (Кирил) Трајковскиm, født 25. juni 1956, død 26. februar 2004) var en makedonsk jurist og politiker. Trajkovski var president i Republikken Makedonia fra 1999 til 2004.
Trajkovski omkom i en flyulykke nær Mostar i Bosnia i februar 2004.
Han tilhørte partiet DMPNE, landets nest største parti. Etter sin bortgang ble han umiddelbart etterfulgt av Ljupčo Jordanovski.


== Referanser ==
.kp

Nord-Korea (Den demokratiske folkerepublikken Korea) har intet nasjonalt toppnivådomene (ccTLD) for Internett, men .kp er reservert for det formålet. IANA har reservert .kp for Nord-Korea uten at noen sponsororganisasjon er utpekt.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .kp whois informasjon
Lydverket

Lydverket er et norsk musikkmagasin som ble sendt på NRK-TV fra 2002 til 2012. Programmet hadde i all hovedsak fokus på ny norsk pop- og rock-musikk og gav plass både til musikk av en viss bredde og undergrunnsmusikk, med et smalere publikum. Ved siden av rene musikkinnslag bestod programmet av korte dokumentarinnslag, intervjuer og reportasjer. Det var en del av «Kulturstripa» i NRK, der de andre programmene bestod av Filmbonanza, Nasjonalgalleriet og Bokprogrammet. Programmet ble sendt på onsdager på NRK1 og gikk i reprise på NRK2 (senere ble det flyttet til NRK2). 
Lydverket ble tildelt Gullruten i klassen for beste magasin- eller kulturprogram i 2003 og 2004.


== Om programmet ==
Lydverket startet sine ordinære sendinger høsten 2002, men allerede i juli samme år hadde de flere spesialsendinger som omhandlet Quartfestivalen. Disse ble i snitt sett av 172 000.I 2012 markerte programmet både siste sending og ti års-jubileum ved å samle et knippe av Norges mest kjente artister.
Programmet ble nedlagt på grunn av synkende seertall. I 2011 var seertallene noen ganger så lavt som 28 000. De hadde over 250 000 seere på det meste.Programmet hadde visse likhetstrekk med det svenske Musikbyrån.


== Programledere ==
Asbjørn Slettemark (2009–2012)
Ingerid Stenvold (2008–2009)
Mona B. Riise (2004–2008)
Rune Nilson (2002–2004)
Siri Høstmælingen (2002–2004)
Ruben Gran (2008–) (radio)


== Referanser ==


== Eksterne lenker ==
Lydverkets nettside på nrk.no
Dolby Theatre

Dolby Theatre (tidligere benevnt Kodak Theatre) er et teater i Hollywood ved Hollywood Boulevard, der Oscar-utdelingen finner sted hvert år. Teateret ble bygget spesielt for dette formål, og åpnet i 2001. Det har inntil 3 400 sitteplasser, har en av de største scenene i USA, og har et tilgrensende rom med plass til 1 500 journalister. Firmaet Eastman Kodak sponset byggingen ved å betale 75 millioner dollar for at bygningen skulle bære navnet Kodak. I 2012 kjøpte Dolby Laboratories navnerettighetene etter at Kodak gikk konkurs.


== Eksterne lenker ==
(en) Offisielt nettsted 
(en) Dolby Theatre – kategori av bilder, video eller lyd på Commons
Lørdagskommisjonen

Lørdagskommisjonen er et norsk reportasjemagasin med Stål Talsnes og Connie Barr som ble sendt på TV 2 i 2001. Programmet tok sikte på å ha en folkelig stil som skulle sette virkelighetens historier på dagsordenen og ha et skråblikk på ukas nyheter. Programmet gikk på lørdagskveldene og var en av TV 2s storsatsinger våren 2001. Den ble avsluttet etter én sesong på grunn av lave seertall.Premieren ble sett av 238 000, hva som ble ansett som meget skuffende. Seertallene forble lave, mest på grunn av konkurransen med Lørdagsrevyen på NRK.Aftenpostens TV-anmelder mente programmet ble for tabloid.


== Referanser ==
Stål Talsnes

Stål Talsnes (født 1960) er en norsk journalist og programleder. Han har vært ansatt i TV 2 siden 1995 og har befattet seg mest med politisk journalistikk, men også en del populærkultur.Talsnes er utdannet journalist fra Journalisthøgskolen i Oslo (1985–1987).
Han startet sin karriere som journalist i Arbeidets Rett på Røros (1983–1985), deretter var han politisk journalist ved A-pressens Oslo-redaksjon (1987–1988) og i VG (1988–1995). I 1995 begynte han TV 2, hvor han har vært reporter, nyhetsoppleser, politisk journalist og programleder for programmer som Valgfritt, Magasinet, Lørdagskommisjonen, Absolutt Underholdning og Fredag. Fra 2005 til 2006 var han nyhetsredaktør i kanalen.


== Referanser ==


== Eksterne lenker ==
 (en) Stål Talsnes – kategori av bilder, video eller lyd på Commons
Little Miss Sunshine

Little Miss Sunshine er en Oscar-belønnet amerikansk spillefilm fra 2006. Regissørene for denne tragikomedien med satiriske elementer var Jonathan Dayton og Valerie Faris. Dreieboken ble skrevet av Michael Arndt. Under den 79. Oscar-utdelingen ble filmen tildelt Oscar for «beste originalmanus» og «beste mannlige birolle» (Alan Arkin), i tillegg ble filmen nominert til Oscar for «beste film» og «beste kvinnelige birolle».


== Handling ==
Little Miss Sunshine handler om en litt merkelig familie som skal kjøre fra Albuquerque til California, fordi det yngste familiemedlemmet, Olive Hoover, skal bli med i en skjønnhetskonkurranse. Familien består av moren Sheryl Hoover, en ganske stresset dame som prøver å holde familien sammen og gjøre alle glade. Faren, Richard Hoover, som har et veldig sterkt vinnerinstinkt som ikke tåler tapere... Jenta, Olive Hoover, som skal bli med i skjønnhetskonkurransen Little miss sunshine, selv om hun er litt mer lubben enn de andre deltakerne. Broren til Olive, Dwayne (Ukjent etternavn, siden han er morens sønn fra et tidligere ekteskap) som har avlagt et taushetsløfte til han tar flylappen.


== Utvalgt rolleliste ==
Abigail Breslin i rollen som  Olive Hoover
Greg Kinnear i rollen som Richard Hoover
Paul Dano i rollen som Dwayne (ukjent etternavn, ettersom Dwayne er Sheryls sønn fra et tidligere ekteskap)
Alan Arkin i rollen som Edwin Hoover
Toni Collette i rollen som Sheryl Hoover
Steve Carell i rollen som Frank Ginsberg


== Eksterne lenker ==
Offisielt nettsted 
(en) Little Miss Sunshine på Internet Movie Database 
(sv) Little Miss Sunshine i Svensk Filmdatabas 
(da) Little Miss Sunshine i Danmark Nationale Filminstitut 
(fr) Little Miss Sunshine på Allociné 
(nl) Little Miss Sunshine på MovieMeter 
(en) Little Miss Sunshine på AllMovie 
(en) Little Miss Sunshine på Turner Classic Movies 
(en) Little Miss Sunshine på Rotten Tomatoes 
(en) Little Miss Sunshine på Metacritic 
(en) Little Miss Sunshine på Box Office Mojo
Løvebakken (TV-serie)

Løvebakken var et norsk humorprogram som gikk på NRK1 fra 2002 til 2012. Programmet ble ledet av Guri Heftye den første tiden, deretter av Øystein Bache. Programmet var lagt opp som en politisk selskapslek med innslag av teatersport der det ble harselert med aktuelle politiske tema og norsk politikk generelt. Det var fire paneldeltakere fordelt på to lag. Det ene laget skulle representere det blå partiet mens de andre skulle representere det røde partiet hvorpå de skulle komme med argumenter for sitt syn. Det bærende elementet i programmet var de kvikke hodene til deltakerne og deres desperate forsøk på å løse oppgaver de ikke var forberedt på. Programmet var basert på det britiske programmet If I Ruled the World som gikk fra 1998 til 1999. Serien ble først sendt på tirsdagskveldene, fra 2006 på lørdagskvelder.Serien ble kåret til beste forestilling på tv/film under Komiprisen 2007 og 2010.
Premieren ble sett av 375 000 seere. 2007-sesongen ble i snitt sett av 465 000.


== Panel ==
Fram til 2011 bestod panelet av to faste lag bestående av med Espen Beranek Holm, Jan-Paul Brekke, Kari Slaatsveen og Pernille Sørensen som faste paneldeltakere, og med Kim Haugen og Helén Vikstvedt som vikarer. Deretter vekslet ni komikere på å være paneldeltakere: Jan-Paul Brekke, Espen Beranek Holm, Kim Haugen, Nils Petter Mørland, Andreas Tønnesland, Veslemøy Mørkrid, Kristine Riis, Kristin Jess Rodin og Cecilie Steinmann Neess. 


== Referanser ==
Manns minne

Manns minne var et norsk retroprogram med Tove Midtbø som gikk på NRK1 fra 2001 til 2002. Serien tok for seg norske nyheter, kuriositeter og fenomener som var fremtredende i Norge i løpet av de foregående 25 år (1976 og 1977). Det var også muntre klipp fra fjernsynsarkivene av kjendiser slik de så ut da de var unge. I hver sending var det en hovedsak som fikk ekstra mye oppmerksomhet. Serien gikk mandag til fredag, kl. 18:30.


== Referanser ==
Maraton (andre betydninger)

Maraton har flere betydninger:

Maraton, et langdistanseløp og olympisk øvelse
Marathon, en liten by i Hellas
Maraton, en norsk tv-serie (dokumentarserie) som gikk på NRK i 2000
Maraton (sykkel), en terrengsykkeløvelse
Maratonsending, en lang, kontinuerlig TV- eller radiosending som går over mange timer
Maraton (TV-serie)

For andre betydninger, se MaratonMaraton er en norsk dokumentarisk portrettprogram med Guri Heftye som gikk på NRK1 i 2000. I denne dokumentaren oppholdt Heftye seg 24 timer i samme bolig som den gjesten hun intervjuet. Opptakene startet umiddelbart når intervjuer og kamerateam møtte intervjuobjektet, og fortsette kontinuerlig (med unntak av eventuelle korte søvnperioder) til intervjueren forlot opptaksstedet 24 timer senere. Ideen og rettighetene til seriekonseptet lå hos Lars von Trier og hans produksjonsselskap Zentropa. Programmet gikk sent på mandagskvelder.
Det ble benyttet to kameraer: Et fulgte hovedpersonen i hele opptaksperioden. Det andre dekket intervjueren og tok nærbilder i situasjoner der intervjuer og intervjuobjekt ikke var i en rolig samtalesituasjon. Alt skulle filmes: Omvisning på opptaksstedet, tilberedelse av mat, måltider, røykepauser, tv-titting og annet.


== Personer som ble portrettert i serien ==
Jan Kjærstad i sitt rekkehus.
Kristin Clemet inne på NHO- bygget i Oslo sentrum.
Tor Erling Staff på hans kontor i Oslo.
Anders Kjær i hans hjem/atelier i Noresund.
Wencke Mühleisen hjemme i Maridalen utenfor Oslo.
Aslak Sira Myhre hos kjæresten på Frogner


== Referanser ==
Kabir

Kabīr (eller Kabīra) (hindi: कबीर, gurmukhī: ਕਬੀਰ, urdu: کبير‎) (født i 1440 i Varanasi, død i 1518) var en indisk mystiker og poet.
Kabir kom fra en muslimsk familie, men han sang om den mystiske opplevelsen av livets enhet i samsvar  med hinduismens bhakti-tradisjon. Hans religiøsitet var basert på direkte opplevelse av en dypere virkelighet, han tok avstand fra de skriftlærdes dogmatiske trofasthet mot hellige skrifter og tradisjoner. Kabir  godtok ingen autoriteter og angrep såvel hinduiske som muslimske prester. 
Som vever tilhørte Kabir en kaste som omfattet tilhengere av begge religioner. Mange sanger som tillegges Kabir er tatt med i sikhenes hellige bok Adi Granth, og han regnes som en forløper for sikhismens grunnlegger Guru Nának. Han æres av alle religioners tilhengere.Kabir sang på hindi slik det snakkes i hans hjemby Varanasi. Sangene til Kabir er fortsatt meget populære i alle deler av India, også der de ikke snakker hindi.


== Referanser ==
The Blood of Yingzhou District

The Blood of Yingzhou District (颍州的孩子, Yǐngzhōu de Háizi, direkte oversatt:Yingzhous barn) er en Oscar-belønnet kinesisk-amerikansk dokumentær kortfilm fra 2006 som handler om virkningen av aids blant foreldreløse barn i distriktet Yingzhou i byprefekturet Fuyang i provinsen Anhui i Kina.


== Eksterne lenker ==
Offisielt nettsted 
(en) The Blood of Yingzhou District på Internet Movie Database 
(en) The Blood of Yingzhou District på AllMovie
Flakavassfonn

Flakavassfonn er en isbre som ligger i kommunene Ulvik i Vestland og Hol i Viken. Breen ligger på Hallingskarvet, vest for nordenden av Flakavatnet, nord for Flakavassnutane og rett øst for toppen Sankt Pål. Den er 1,3 kilometer lang og har et areal på 0,62 km².Fotografier tatt i forbindelse med undersøkelser av Flakavatnet på 1930-tallet viser at breen var større den gang enn idag.


== Referanser ==
Bamiyan

Bamiyan er en by i det sentrale Afghanistan, hovedstaden i provinsen Bamiyan. Den har om lag 62 000 innbyggere, og ligger ca. 240 km nordvest for Kabul. Bamiyan er den største byen i Hazarajat. Byen er berømt for den gamle delen av byen, der to Buddha-statuer stod i nesten to tusen år, før de ble sprengt i stykker av Taliban i 2001.


== Eksterne lenker ==
Artikkelen har ingen egenskaper for offisielle lenker i Wikidata
1970 World Series of Poker

1970 World Series of Poker var den første World Series of Poker-turneringen som ble avholdt. I motsetning til senere WSOP-turneringer ble denne avgjort ved avstemning. Jack Binion inviterte syv av de beste pokerspillerne i USA til sitt kasino i Las Vegas for å bestemme hvem som var den beste. Johnny Moss ble valgt til den beste av Amarillo Slim Preston,  Brian «Sailor» Roberts, Doyle «Texas Dolly» Brunson, Walter «Puggy» Pearson, Crandell Addington og Carl Cannon. Han fikk en sølvkopp i premie.
Ifølge en historie måtte de stemme to ganger for å få en avgjørelse. Ved den første avstemningen ble de bedt om å stemme på den beste pokerspilleren, og historien vil ha det til at alle stemte på seg selv. Ved den andre avstemingen ble de bedt om å stemme på den nest beste, og da vant Moss.


== Eksterne lenker ==
Offisiell side
John Anderson (1921–2006)

John Anderson (født 11. oktober 1921 i Salford i Manchester, død 8. august 2006) var en engelsk fotballspiller for bl.a. Manchester United og Nottingham Forest. Hans rolle på banen var som sideback. Ligadebuten kom den 20. desember 1947 for Manchester United mot Middlesbrough (1. Divisjon, 2-1 hjemme, 46,666 tilskuere, ble dramatisk hentet inn fra reservelagets bortekamp, p.g.a. John Careys frafall). 
Han spilte i følgende klubber: Salford Schoolboys (junior), Lancashire Schoolboys (junior), Adelphi Lads’ Club (junior), Brindle Heath Lads’ Club (junior), Manchester United (33 kamper, 1 mål), Plymouth Argyle (under andre verdenskrig), Nottingham Forest (okt. 1949) og Peterborough United (aug. 1952-1954, og ble trener etterpå). Til Manchester United i mars 1938 (som amatør), og ble proff i desember samme året. FA-cup mester i 1947/48, da han scoret mål etter 69 minutter i 4-1 seieren over Blackpool, på Wembley, foran ca. 99 000 tilskuere. Ble den første etter krigen til å vinne en FA-cup finale i sin debutsesong. Fikk en ligamedalje med juniorlaget rett før han reiste i marinen (i krigen). Vant også Central League (reserveligaen) i første sesong etter krigen. Sønn av en tidligere Rugby League spiller, på laget Swinton.


== Karriere ==
Terrence Keith Anderson

Terrence Keith Anderson (født 11. mars 1944 i Woking i  Surrey i England, død januar 1980 i Yarmouth) er en tidligere fotballspiller for bl.a. Arsenal og Norwich City. Hans rolle på banen var som ving. 
Ligadebuten kom Ligadebut for Arsenal: 2. mars 1963 mot West Ham United (1. divisjon, 4-0 borte, 31 467 tilskuere). Han fikk 2 juniorlandskamper for England i 1961, og spilte for følgende klubber: Arsenal (juli 1959: 25 kamper, 6 mål), Norwich City (feb. 1965), Colchester United, Scunthorpe United, Crewe Alexandra, Bournemouth og Colchester United. Knyttet til Arsenal i juli 1959 gjennom en såkalt groundstaff’-kontrakt, og ble deretter lærling i juli 1960, før han signerte sin første proffkontrakt 9. august 1961. Fra Arsenal til Norwich City 18. februar 1965 for £15 000. Vinner av «Football Combination League» (reserveligaen) i 1962/63, «London FA Challenge Cup» i 1962/63, «Metropolian League» i 1960/61, «Metropolian League Professional Cup» i 1960/61 og 1961/62. Han vant også «Metropolian League Cup» i 1960/61 samt «South East Counties League Cup» i 1960/61. 
Etter han la opp fotballkarrieren drev han en pub i Caister, men ble funnet druknet etter en løpetur.


== Karriere ==
Thomas Arnold

Thomas Arnold (født 1879 i Coventry, England) er en tidligere fotballspiller for bl.a. Woolwich Arsenal og Coventry City. Ligadebuten kom for Woolwich Arsenal 23. september 1905 mot Stoke (1. divisjon, 1-2 borte, ca. 15 000 tilskuere). Vinner av «South Eastern League» (reserveligaen) i 1905/06. La opp i 1911, og ble trener for Coventry, før han ble direktør. Spilte for følgende klubber i løpet av sin karriere: Foleshill (junior), Woolwich Arsenal (mai 1905: 2 kamper, 0 mål) og Coventry City (fra 1907 til 1911).


== Karriere ==
Thomas Arthur Arkesden

Thomas Arthur Arkesden (født juli 1878 i Warwick, England, død 25. juli 1921 i Hulme, Manchester) er en tidligere fotballspiller for bl.a. Derby County og Manchester United. Hans rolle på banen var som angriper. Ligadebuten for Manchester United kom 14. februar 1903 mot Blackpool (2. Divisjon, 0-2 borte, ca. 3 000 tilskuere). Klubber: Burton Wanderers (januar 1896), Derby County (januar 1898), Burton United (juli 1901), Manchester United (februar 1903-juli 1907: 70 kamper, 28 mål), Gainsborough Trinity (juli 1907/08: endte på 11.-plass i 2. divisjon). Fra Burton United til Manchester United i februar 1903 for £150, og ble toppscorer for klubben i 1903/04 (delt). Han var også FA-cup-finalist i 1898/99 da Derby County tapte 4-1 for Sheffield United, på Crystal Palace, foran 73 833 tilskuere. Spilte for Manchester United da de rykket opp til 1. divisjon i 1905/06, noe som ble klubbens første opptreden i denne divisjonen siden 1893/94.

Burton United var en sammenslåelse av Burton Wanderers og Burton Swifts.


== Karrière ==


== Referanser ==
Trevor Anderson

Trevor Anderson (født 3. mai 1951 i Belfast, Nord-Irland) er en tidligere fotballspiller for Manchester United. Hans rolle på banen var som angriper. Ligadebuten kom 31. mars 1973 for Manchester United mot Southampton (1. Divisjon, 2-0 borte, innbytter, 23 161 tilskuere). 
Han fikk A-landskamper for Nord-Irland, og debuterte 8. mai 1973 mot Kypros i en VM-kvalik. Kampen endte 3-0 i London og Anderson scoret 2 mål. Han fikk tilsammen 22 landskamper (4 mål). Han spilte i følgende klubber: Portadown (Nord-Irland), Manchester United (19 kamper, 2 mål), Swindon Town (nov. 1974), Peterborough United (des. 1977), Linfield (fra juli 1979. Ble manager i klubben). Fra Portadown til Manchester United i desember 1977 for £20 000 da han ble kjøpt av Frank O’Farrell, som ble sparket et par uker etter hans ankomst. Scoret et hat-trick med kun straffer for Swindon Town mot Walsall i april 1976. Etter karrieren kombinerte han jobben på Belfast City Hospital (som «clerk») og manager-yrket.


== Karriere ==
Walter Anderson (fotballspiller)

Walter Anderson (født 1879 i England, død 3. mars 1904 i England) var en engelsk fotballspiller som spilte for Darlington, Sheffield United, Woolwich Arsenal og Plymouth. 
Ligadebuten kom 11. januar 1902 for Woolwich Arsenal mot Preston North End (2. divisjon, 0-0 hjemme, ca. 8 000 tilskuere). Han hadde bare Briercliffe (11 mål) foran seg på Woolwich Arsenals toppscorerliste i 1901/02.
Walter spilte ligakamp for Plymouth mot Fulham lørdag 27. februar 1904. Mandag 29. februar skulle han ha vært med å spille kamp mot Tottenham, men meldte avbud grunnet influensa. Walter ble sendt på sykehus, men utviklet lungbetennelse som viste seg uhelbredelig. Han døde torsdag 3. mars 1904.


== Karriere ==
Willy Anderson

William John Anderson (født 24. januar 1947 i Liverpool, England) er en tidligere fotballspiller for bl.a. Manchester United og Aston Villa. 
Hans rolle på banen var som angriper. Ligadebuten kom 28. desember 1963 for Manchester United mot Burnley (1. Divisjon, 5-1 hjemme, 47 834 tilskuere, som 16-åring). Anderson fikk juniorlandskamper for England og spilte for følgende klubber: Liverpool Schoolboys (junior), Lancashire Schoolboys (junior), Manchester United (9 kamper, 0 mål), Aston Villa (jan. 1967), Cardiff City (feb. 1973), Portland Timbers (lån. Mai-aug. 1975) og tilbake til Portland Timbers (apr. 1977-aug. 1982). FA-Youth Cup vinner i 1963/64 etter 1-1 og 4-1 over Swindon Town. Fra Manchester United til Aston Villa i januar 1967 for £20,000. Fra Aston Villa til Cardiff City i februar 1973 for £60,000. Fra Cardiff City til Portland Timbers i april 1977 for £20,000. Liga-cup finalist i 1970/71, da han spilte i 3. divisjon, og slo gamleklubben Manchester United i semi-finalen, men tapte 2-0 for Tottenham i selve finalen. Vinner av 3. divisjon i 1971/72 med Aston Villa. Opplevde også opprykk til 2. divisjon i 1975/76, da Cardiff City endte på 2.-plass. Spilte totalt 393/9 kamper og scoret 57 mål. Leder nå en radio-stasjon i Oregon (USA).


== Karriere ==
Snecma M88

Snecma M88 er en fransk tredjegenerasjons turbofanmotor med etterbrenner utviklet av Snecma for jagerflyet Dassault Rafale. M88 er utviklet med stor vekt på pålitelighet og lett vedlikehold og består av 21 moduler som kan byttes ut uten at det er nødvendig å rekalibrere eller justere motoren, mange av dem uten at motoren må fjernes fra flyet. Motoren er utstyrt med et digitalt kontrollsystem (FADEC) som gjør det mulig å akselere motoren fra tomgang til full etterbrenner på under tre sekunder.
Snecma M88-2 har en skyvekraft på 50 kN uten etterbrenner og 75 kN med etterbrenner. Den oppgraderte M88-3 har en skyvekraft på 90 kN med etterbrenner.


== Spesifikasjoner (M88-2) ==
Data fra Snecma og M88 – 2 E4: Advanced New Gengeration Engine for Rafale Multirole Fighter.


==== Generelle egenskaper ====
Type: Toakslet turbofanmotor med etterbrenner
Lengde: 3 538 mm
Diameter: 696 mm (luftinntak)
Tørrvekt: 897 kg


==== Komponenter ====
Kompressor: 3-trinns lavtrykkskompressor, 6-trinns høytrykkskompressor
Brennkammere: Ringbrennkammer
Turbin: Ett-trinns høytrykksturbin, ett-trinns lavtrykksturbin


==== Ytelse ====
Maksimal skyvekraft: 50 kN (11 250 lbf) uten etterbrenner, 75 kN (16 900 lbf) med etterbrenner
Kompresjonsforhold: 24,5:1
Omløpsforhold: 0,3:1
Luftmassestrøm: 65 kg/s
Innløpstemperatur på turbin: 1 577 °C (1 850 K)
Spesifikt drivstofforbruk: 0,80 kg/daN·h (0,78 lbm/lbf·h) uten etterbrenner, 1,75 kg/daN·h (1,72 lbm/lbf·h) med etterbrenner
Skyvekraft/vekt-forhold: 5,7:1 uten etterbrenner, 8,5:1 med etterbrenner


== Referanser ==


== Eksterne lenker ==
(en) Snecma M88 – kategori av bilder, video eller lyd på Commons 
M88 på Snecmas offisielle nettside – Snecma (engelsk)
Offisiell brosjyre om M88 – Snecma (engelsk)
Kerry Katona

Kerry Jane Elizabeth Katona, (født 6. september 1980 i Warrington, Cheshire i England), er tidligere medlem av den britiske gruppa Atomic Kitten. 
Kerry vokste opp i en rekke fosterhjem, fordi moren ikke klarte å ta seg av henne og gi henne den trygge oppveksten hun trengte. Flere ganger ble Kerry flyttet i forskjellige fosterhjem, noe som gjorde oppveksten hennes både tøff og vanskelig.
Hun ble kjent da hun som ett av medlemmene i Atomic Kitten slo gjennom i Storbritannia. Like før jul i 2000, ble hun gravid og valgte å slutte i gruppa, for å ta seg av sitt vordende barn og dyrke familielivet sitt. 31. august 2001 fødte hun sitt første barn, datteren Molly Marie. På den tiden var Kerry forlovet med Brian McFadden, som den gang var en del av den verdensberømte gruppa Westlife. Kerry og Brian giftet seg i Irland 5. januar 2002, og cirka ett år senere, den 3. februar 2003, fikk ekteparet sitt andre barn, datteren Lilly Sue. 
Etter at hun forlot gruppa, tok det noen år før hun begynte å jobbe som programleder på TV og som spaltist i OK Magazine.
Kerry ble separert fra sin irske mann i løpet av 2004, etter lang tid med ekteskapsproblemer. Da skilsmissen endelig ble formalisert, gikk hun videre i livet sitt.
14. februar 2007 giftet hun seg med sin nye kjæreste, Mark Croft. Seks dager senere, 20. februar 2007, fikk Kerry sin tredje datter, men dette var Marks første barn. Jenta har fått navnet Heidi Elizabeth. 
Kerry bor i Warrington sammen med sin mann og sine tre barn.


== Referanser ==


== Eksterne lenker ==
(en) Kerry Katona – kategori av bilder, video eller lyd på Commons 
(en) Kerry Katona på Internet Movie Database 
(fr) Kerry Katona på Allociné 
(en) Kerry Katona på AllMovie 
(en) Kerry Katona hos The Movie Database 
(en) Kerry Katona på Discogs 
(en) Kerry Katona på MusicBrainz 
Kerry Katona på Twitter 
Kerry Katona på Instagram